Езоп
Хиена и лисица

Превод от старогръцки: Тодор Сарафов, 1967

chitanka.info

Разказват за хиените, че ежегодно си менят природата; ту стават мъжки, ту — женски. Една хиена, когато видяла една лисица, започнала да я укорява, че искала да й стане приятелка, а тя не я допускала до себе си. А лисицата отговорила:

— Недей мен укорява, а собствената си природа, защото заради нея аз не зная дали да се отнасям към тебе като с приятелка или като с приятел.

Отнася се за двуличния човек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.